**Bodolyabér Község Önkormányzata Képviselő-testületének 9/2022. (XII. 31.) önkormányzati rendelete**

**a szociális gondoskodás helyi szabályairól szóló 4/2022.(II.23.) rendelet módosításáról**

Bodolyabér Község Önkormányzat Képviselő-testülete az Alaptörvény 32. cikk. (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8.a. pontjában meghatározott feladatkörében eljárva, a szociális igazgatásról és szociális ellátásokról szóló 1993. évi III. törvény 1. §. (2) bekezdésében, 10. §. (1) bekezdésében, 25. §. (3) bekezdés b) pontjában, 26. §‑ában, 32. §. (3) bekezdésében, 45. §‑ában, 48. §. (4) bekezdésében, 92. §-ában, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (2) bekezdésében, 131. § (1) bekezdésében kapott felhatalmazás alapján, az önkormányzat 4/2022. (II.23.) a szociális gondoskodás helyi szabályairól szóló önkormányzati rendeletet (továbbiakban: R.) az alábbiak szerint módosítja:

**1. §**

A szociális gondoskodás helyi szabályairól szóló 4/2022. (II. 23.) önkormányzati rendelet 21. § (4) bekezdése helyébe a következő rendelkezés lép:

„(4) A Ligeti Mikrotérségi Önkormányzati és Óvodai Társulás, mint szolgáltató által nyújtott szociális étkeztetés intézményi térítési díja bruttó 895.-Ft/nap.   
A Ligeti Mikrotérségi Önkormányzati és Óvodai Társulás, mint szolgáltató által nyújtott szociális étkeztetés személyi térítési díja

*a)* amennyiben az igénybevevő havi jövedelme nem haladja meg az öregségi nyugdíjminimum 250 %-át, úgy napi bruttó 555.-Ft/nap,

*b)* amennyiben az igénybevevő havi jövedelme az öregségi nyugdíjminimum 250,1% és 350 %-a között van, úgy napi bruttó 610.-Ft/nap,

*c)* amennyiben az igénybevevő havi jövedelme az öregségi nyugdíjminimum 350,1 % és 450%-a között van, úgy napi bruttó 680.-Ft/nap,

*d)* amennyiben az igénybevevő havi jövedelme az öregségi nyugdíjminimum 450,1 % és 550%-a között van, úgy napi bruttó 780.-Ft/nap,

*e)* amennyiben az igénybevevő havi jövedelme az öregségi nyugdíjminimum 550,1 %-a fölött van, úgy napi bruttó 860.-Ft/nap

*f)* a közfoglakoztatási jogviszonyban állók személyi térítési díja napi bruttó 230,- Ft.”

**2. §**

Ez a rendelet 2023. január 1-jén lép hatályba.

Pataki Sándorné Dr. Mátéka Gyöngyi

polgármester                                                          jegyző

A rendelet kihirdetve: 2022.december 31. napján

Dr. Mátéka Gyöngyi

jegyző